อีกแล้ว! Streaming ล่ม เว้น 3 โบรกฯ ต่อท่อตรงไร้ปัญหา
อีกแล้ว! Streaming ล่ม เว้น 3 โบรกฯ ต่อท่อตรงไร้ปัญหา โดยเมื่อเวลาประมาณ 11.35 น. ระบบ Streaming ที่เชื่อมต่อกับตลาดหลักทรัพย์ไม่สามารถใช้งานได้ ส่งผลให้นักลงทุนไม่สามารถทำรายการซื้อ-ขายหลักทรัพย์ได้ในทันที อย่างไรก็ตาม Streaming ของ บล.ฟิลลิป (ประเทศไทย) และบล.โนมูระ พัฒนสิน และ SBITO ยังสามารถใช้งานได้ปกติ
3 มิ.ย. 2559

ผู้สื่อข่าวรายงานว่า เมื่อเวลาประมาณ 11.35 น. ระบบซื้อขายออนไลน์ หรือ Streaming ที่เชื่อมต่อกับตลาดหลักทรัพย์ไม่สามารถใช้งานได้ ส่งผลให้นักลงทุนไม่สามารถทำรายการซื้อ-ขายหลักทรัพย์ได้ในทันที ซึ่งก่อนหน้านี้เคยเกิดปัญหาการซื้อขายดังกล่าวข้างต้นมาแล้วหลายครั้ง
อย่างไรก็ตาม ระบบ Streaming ของ บล.ฟิลลิป (ประเทศไทย) และบล.โนมูระ พัฒนสิน และ บล.เอสบีไอ ไทย ออนไลน์ (SBITO) ที่ไม่ได้ใช้ระบบส่วนกลางแต่มีระบบของตัวเองที่เชื่อมตรงเข้าไปยังตลาดหลักทรัพย์เลยสามารถใช้งานได้ปกติ
ทั้งนี้หากมีความคืบหน้าเพิ่มเติม “ข่าวหุ้นธุรกิจออนไลน์” จะแจ้งให้ทราบอีกครั้ง